Document ID: /fineweb-2-swissfilter-quality_10-filterrobots/filtered/02669.jsonl.gz/2

Regis, dar vakar Ciuricho Marijos Lourdes katalikų bažnyčios salėje klegėta lietuviškai, giedota Tautiška giesmė, priimti garbingų svečių sveikinimai, skanauta lietuviškų patiekalų ir linksmintasi Edgaro Lubio koncerte. Taip Šveicarijos lietuvių bendruomenė paminėjo Vasario 16-ąją.
Tradiciškai Vasario 16-osios šventė prasidėjo šv. mišiomis Marijos Lourdes katalikų bažnyčioje, kur šventišką nuotaiką kurti padėjo Rita Žiedaitė ir Vega Maščinskaitė.
Po mišių visi aktyvūs ŠLB nariai rinkosi į Visuotinį susirinkimą, po kurio visų laukė gardūs lietuviški pietūs, šventės svečių sveikinimai, neįtikėtino skanumo desertai ir specialiai į šventę atvykusio Edgaro Lubio dainos.
Tiems, kas dalyvavo, siūlome prisiminti šventines akimirkas Eglės Dranevičienės fotografijų dėka sudėliotame fotoreportaže. Na, o kiti pasmalsaukite, ką šiemet praleidote.